FRF și cele două cluburi sunt amendate pentru scandări discriminatorii la meciul Dinamo-Sepsi OSK.

CNCD consideră că scandările „Afară, afară cu ungurii din ţară!’’ de la meciurile Dinamo Bucureşti – Sepsi OSK din data de 21.08. 2017, respectiv CSM Politehnica Iaşi – Sepsi OSK din data de 28.08.2017, reprezintă discriminare şi încalcă dreptul la demnitate a cetatenilor români aparţinând minoritătii aparţinând comunităţii maghiare conform art. 2, alin. 1, şi art 15. din O.G. 137/2000, republicată.

Din acest motiv, s-a aplicat sancţiunea amenzii contravenţionale în cuantum de câte 10.000 lei pentru Federaţia Română de Fotbal şi S.C. Dinamo 1948 Bucureşti, Asociaţia “Club Sportiv Municipal Studenţesc Politehnica Iasi”. În plus, acestea vor fi obligate să publice în mass-media, respectiv pe propriile pagini de internet, pentru o perioada de 30 de zile, un rezumat al hotărârii prin care au fost sancționate, transmite CNCD.